
Cewch gyfle i ennill £600 drwy gystadlu yng nghystadleuaeth y Cyngor Meddygol Cyffredinol a Chyngor Ysgolion Meddygol ar broffesiynoldeb myfyrwyr.
Rydym yn gosod disgwyliadau clir yn Arfer meddygol da ac yn Cyflawni arfer meddygol da fod gan feddygon gyfrifoldeb i gydnabod ymddygiad annerbyniol, a chymryd camau i fynd i’r afael â hynny. Un ffordd o wneud hyn yw drwy fod yn wylwyr gweithredol da. Ond beth mae hyn yn ei olygu i fyfyrwyr meddygol?
Ar gyfer y gystadleuaeth eleni sy’n ymwneud â phroffesiynoldeb myfyrwyr, rydym yn gofyn i fyfyrwyr yn ysgolion meddygol y DU greu cynnwys ar-lein diddorol sy’n helpu eraill i adnabod ac ymateb i fathau annerbyniol o ymddygiad drwy fod yn wylwyr gweithredol. Mae ymddygiad annerbyniol yn cynnwys bwlio, aflonyddu, gwahaniaethu, a chamymddwyn rhywiol tuag at gydweithwyr neu gleifion.
Er mwyn helpu i ddatblygu’r cynnwys, efallai yr hoffech ystyried cwestiynau fel:
Sut mae bod yn wyliwr gweithredol yn cysylltu â’n canllawiau?
Pam mae bod yn wyliwr gweithredol yn rhan bwysig o ymarfer proffesiynol meddyg? Wrth fod yn wyliwr gweithredol, beth allai effaith hynny fod?
Sut gallai bod yn wyliwr gweithredol fod o fudd i gleifion?
Sut gall myfyrwyr meddygol fagu hyder wrth ymarfer hyn hyd eithaf eu cymhwysedd a’u rôl?
Mae gennych tan hanner dydd, ddydd Mercher 7 Hydref 2026 i gymryd rhan. 
Bydd yr enillydd yn cael taleb gwerth £600, a bydd y cynnwys yn cael ei rannu ag ysgolion meddygol ledled y DU ac ar draws sianeli cyfryngau cymdeithasol y GMC. Bydd y ddau sy’n dod yn ail ac yn drydydd yn cael taleb gwerth £200 yr un. Byddwn yn cysylltu’n uniongyrchol â’r enillydd/enillwyr a'r rhai sy'n dod yn ail a thrydydd, a byddant yn cael eu cyhoeddi yn ein cylchlythyr i fyfyrwyr yn nes ymlaen eleni. Cofrestrwch ar gyfer newyddion y GMC i fyfyrwyr yn y fan yma.
Gallwch gael rhagor o wybodaeth yn gmc-uk.org/studentcompetition
Beth ydym ni’n chwilio amdano? 
Rydym am i chi feddwl yn greadigol a chynhyrchu cynnwys ar-lein a fydd yn helpu myfyrwyr meddygol i ddeall dau beth allweddol:
1. Pam mae adnabod a mynd i’r afael â mathau annerbyniol o ymddygiad yn ddyletswydd broffesiynol, fel sy’n cael ei amlinellu yn Arfer meddygol da ac yn Cyflawni arfer meddygol da.
2. Sut mae bod yn wyliwr gweithredol wrth fod yn dyst i ymddygiad sy’n tanseilio diogelwch, urddas, neu broffesiynoldeb.
Rhaid i’ch cynnig ymdrin â’r ddau bwynt.

Gallwch gystadlu ar eich pen eich hun neu mewn tîm yn cynnwys hyd at chwech o bobl. Rhaid i bob un ohonoch chi fod yn fyfyrwyr mewn ysgol feddygol yn y DU, er nad oes rhaid i chi fod yn mynychu'r un ysgol feddygol. 
[bookmark: _Hlk108098870]Gallwch greu un o’r canlynol:
cynnwys ar gyfer y cyfryngau cymdeithasol: TikTok, Facebook, Instagram, neu YouTube. 
podlediad
blog neu flog
[bookmark: _Hlk108098918]Dylai'r cynnwys fod yn rhywbeth y gallai eich cydfyfyrwyr meddygol ei weld yn unrhyw le ac yn eu hamser eu hunain. Rydym am i chi ystyried sut y gallai myfyrwyr ymgysylltu â'r cynnwys mewn sefyllfaoedd go iawn ac i sicrhau ei fod yn hygyrch – er enghraifft, drwy gynnwys isdeitlau. Felly, ni ddylai eich cynnig gymryd mwy na 10 munud i’w wylio, ei ddarllen, na gwrando arno.
Yn ogystal ag Arfer meddygol da a Cyflawni arfer meddygol da, gallai’r adnoddau canlynol fod yn ddefnyddiol:
Arweinyddiaeth a rheolaeth ar gyfer pob meddyg - safonau proffesiynol - GMC 
Codi llais - pwnc moesegol - GMC
Cofiwch, byddwn yn edrych ar ba mor dda rydych chi’n deall ac yn gallu egluro pwysigrwydd adnabod a mynd i’r afael ag ymddygiad annerbyniol a bod yn wyliwr gweithredol, yn hytrach na’ch sgiliau digidol. 
Beth allech chi ei ennill? 
Bydd y cynnig buddugol yn cael taleb gwerth £600 ar gyfer y stryd fawr, gyda’r ddau gynnig a ddaw yn ail ac yn drydydd yn cael taleb gwerth £200 yr un. 
[bookmark: _Hlk108098936]Bydd y cynnig buddugol, yr ail a’r trydydd, a’r rheini ar y rhestr fer yn cael eu rhannu ar ein llwyfannau cyfryngau cymdeithasol ac ar ein gwefan. Rydym yn eich annog i’n dilyn ni ar Instagram @gmcuk, lle gallwch chi hefyd weld cynnig buddugol y llynedd.
Bydd y cynnig buddugol yn cael ei rannu â holl ysgolion meddygol y DU. 
Bydd yr enillwyr hefyd yn cael eu gwahodd i fyfyrio ar eu profiadau drwy ein blog neu ein sianeli cyfryngau cymdeithasol. 
Sut mae cystadlu
Mae'r gystadleuaeth yn agored i fyfyrwyr meddygol presennol mewn ysgolion meddygol yn y DU, gan gynnwys y rheini sy'n cymryd blwyddyn ryngosod. Fodd bynnag, os byddwch yn graddio yn 2026, ni fyddwch yn gymwys i roi cynnig. 
Llenwch eich manylion ar y dudalen nesaf ac ysgrifennu hyd at 250 gair yn egluro sut y bydd eich cynnig yn helpu myfyrwyr meddygol eraill i ddeall:
1. Pam mae adnabod a mynd i’r afael â mathau annerbyniol o ymddygiad yn ddyletswydd broffesiynol, fel sy’n cael ei amlinellu yn Arfer meddygol da ac yn Cyflawni arfer meddygol da.
2. Sut mae bod yn wyliwr gweithredol wrth fod yn dyst i ymddygiad sy’n tanseilio diogelwch, urddas, neu broffesiynoldeb.
Rhaid i’ch cynnig ymdrin â’r ddau bwynt.

Byddwn yn defnyddio’r cwestiynau canlynol i asesu cynigion:
Sut mae bod yn wyliwr gweithredol yn cysylltu â’n canllawiau?
Pam mae bod yn wyliwr gweithredol yn rhan bwysig o ymarfer proffesiynol meddyg? Wrth fod yn wyliwr gweithredol, beth allai effaith hynny fod?
Sut gallai bod yn wyliwr gweithredol fod o fudd i gleifion a diogelwch cleifion?
Sut gall myfyrwyr meddygol fagu hyder wrth ymarfer hyn hyd eithaf eu cymhwysedd a’u rôl?
Bydd unrhyw gynigion yn cael eu cosbi os yw’n cymryd mwy na 10 munud i’w darllen, eu gwylio, neu wrando arnynt. 
Anfonwch eich ffurflen wedi’i llenwi a dolen i’ch cynnwys ar-lein i student@gmc-uk.org erbyn hanner dydd ddydd Mercher 7 Hydref 2026. Peidiwch â chynnwys eich enw(au) na'ch ysgol(ion) meddygol ar y cynnig ei hun; dim ond ar y ffurflen gais hon y dylech gynnwys yr wybodaeth hon.
Peidiwch ag anfon eich cynnig atom ar ffurf ffeil. Yn hytrach, anfonwch ddolen i le bynnag y mae’r cynnwys yn cael ei gadw. Yn anffodus, does dim modd i ni gael gafael ar gynnwys ar Google Drives/WeTransfer, felly dylech osgoi defnyddio’r rhain. 
Dylech sicrhau nad yw eich cynnwys ar gael i’r cyhoedd yn ystod y cyfnod beirniadu:
Os ydych chi’n creu cynnwys ar gyfer y cyfryngau cymdeithasol, ewch ati i greu cyfrif newydd a phreifat i gadw eich cynnig. Yna, bydd yn rhaid i chi dderbyn ein cais i ddilyn eich cyfrif, er mwyn i ni allu gweld y cynnwys.
[bookmark: _GoBack]Os byddwch chi’n creu podlediad, blog, flog, neu dudalen we, neu’n defnyddio ap ar borwr, dylech sicrhau bod gennych gyfrinair ar gyfer eich cynnig, a bydd angen i chi roi'r cyfrinair hwn i ni.
Byddwn yn cysylltu’n uniongyrchol â’r enillydd/enillwyr a'r rhai sy'n dod yn ail a thrydydd, a byddant yn cael eu cyhoeddi yn ein cylchlythyr i fyfyrwyr yn nes ymlaen eleni. Cofrestrwch ar gyfer newyddion y GMC i fyfyrwyr yn y fan yma.


Ffurflen gystadlu
Llenwch fanylion y bobl yn eich tîm. Byddwn yn defnyddio’r wybodaeth hon i gysylltu â chi am eich cynnig. Ni fydd eich gwybodaeth yn cael ei throsglwyddo i unrhyw un arall.
Enw(au):
Ysgol(ion) meddygol yn y DU:
Blwyddyn/blynyddoedd astudio (o fis Medi 2026):
Cyfeiriad e-bost (un yn unig sydd ei angen):
Ble clywsoch chi am y gystadleuaeth: 
Dolen i’ch cynnig:
Cyfrinair i gael mynediad ato (os oes angen):
Sut aethoch chi ati i esbonio’r canlynol i fyfyrwyr eraill yn ysgolion meddygol y DU:
1. Pam mae adnabod a mynd i’r afael â mathau annerbyniol o ymddygiad yn ddyletswydd broffesiynol, fel sy’n cael ei amlinellu yn Arfer meddygol da ac yn Cyflawni arfer meddygol da.
2. Sut mae bod yn wyliwr gweithredol wrth fod yn dyst i ymddygiad sy’n tanseilio diogelwch, urddas, neu broffesiynoldeb.
Rhaid i’ch cynnig ymdrin â’r ddau bwynt.


 (dim mwy na 250 gair):










Mae’r GMC yn elusen sydd wedi ei chofrestru yng
Nghymru a Lloegr (1089278)
a’r Alban (SC037750).

